Diari Oficial de la Generalitat Valenciana


Sumari del DOGV 5344, del 12-09-2006 (2006/9814)

Informació pública del concurs per a la selecció i adjudicació del programa d'actuació integrada per mitjà de gestió indirecta per a la unitat d'execució 81-QD-B-S.
--------------------------------------------------------------------------------------------------------------------------------------------------------------------

### Dades del document

Número de DOGV
:   5344

Data del DOGV
:   12-09-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/9814


Data del document
:   02-07-2006

Organisme emissor
:   Ajuntament de Sant Mateu

Tipus de document
:   Anunci

Descriptors 

:   * Sant Mateu
    * urbanisme
    * licitació
    * contracte d'obres
    * assessorament i peritatge

Informació pública del concurs per a la selecció i adjudicació del programa d'actuació integrada per mitjà de gestió indirecta per a la unitat d'execució 05-XO-N-D. [2006/A9814]  
El municipi de Sant Mateu, per un acord del Ple de l'Ajuntament de 19 de juliol de 2006, ha procedit a aprovar les bases particulars reguladores de la gestió indirecta del programa d'actuació integrada per a la unitat d'execució 19-TE-I-A.  
En el mateix acord municipal s'ha procedit a aprovar l'inici del procediment per a l'adjudicació del programa d'actuació integrada per mitjà de gestió indirecta de la unitat esmentada, d'acord amb el que preceptua l'article 131.2 de la LUV (Llei Urbanística Valenciana); promovent la concurrència pública per a la licitació en el procediment d'adjudicació del referit PAI, amb el contingut que prescriu l'article 132 de l'esmentat text legal, que correspon al desenvolupament següent:  
Identificació entitat local adjudicadora del programa (art. 132.1.a LUV).  
Municipi de Sant Mateu, entitat local proponent de l'adjudicació del programa, amb les dades d'identificació i comunicació respecte del procés licitador i licitadors intervinents següents:  
CIF: R-6792809 B.  
Carrer Historiador Beti, 6, Sant Mateu (Castelló), CP 12874.  
Tel.: 964 41 61 71; fax: 964 41 61 29.  
Persona contacte: secretari de l'Ajuntament.  
Identificació de les bases (art. 132.1.b LUV).  
Bases generals incloses en el Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística (DOGV 23.05.2006).  
Bases particulars de la unitat d'execució 01-HZ-P-K, aprovades pel Ple de l'Ajuntament en la sessió de data 19 de juliol del 2006.  
Se'n pot obtindre una còpia a les dependències municipals de l'àrea de secretaria.  
La presentació de proposicions presumeix per part del licitador l'acceptació incondicionada de les clàusules incloses en les bases generals i particulars de programació i prescripcions tècniques i la declaració responsable de complir totes les condicions exigibles per a contractar amb l'administració; i implica la declaració responsable que el licitador compleix totes les condicions exigides per a resultar adjudicatari del programa, així com l'aplicació de les bases generals de caràcter supletori en tot el que no preveuen les bases municipals.  
Els licitadors podran examinar les bases particulars del programa i les generals a l'Ajuntament de Sant Mateu, a les oficines municipals, a les dependències de secretaria, on podran obtindre còpies de la documentació.  
Lloc i termini de presentació de les proposicions (art. 132.1.c LUV).  
Les propostes s'han de presentar al Registre General de l'Ajuntament de Sant Mateu, durant els tres mesos següents a la tramesa de l'anunci de concurs al Diari Oficial de la Unió Europea. També es podran presentar propostes per correu de conformitat amb el que disposa l'article 80 del Reial Decret 1.098/2001, de 12 d'octubre, RGLCAP.  
Cada concursant només podrà presentar una proposició i no podrà subscriure cap proposta en unió temporal amb altres si ja ho ha fet individualment o figura en més d'una agrupació.  
Model de proposició i documentació acreditativa dels criteris de solvència tècnica, econòmica i financera.  
S'ha de presentar conforme a les bases particulars desena, onzena i dotzena.  
Documentació que cal valorar i criteris objectius d'adjudicació del PAI.  
Tal com refereix l'article 131.2 g) i k) i 135 LUV, la documentació que cal valorar d'acord amb els criteris objectius que serviran de base per a l'adjudicació del programa d'actuació integrada, per ordre decreixent d'importància, amb la ponderació indicada i mantenint la valoració independent dels documents corresponents a l'alternativa tècnica i a la proposició juridicoeconòmica, és la que determina la base particular tretzena.  
Admissibilitat de variants sobre les prescripcions tècniques (art. 132.1.f LUV).  
No s'admeten variants relatives a la redelimitació de l'àmbit ni a la modificació de l'ordenació urbanística. Només s'admeten variants sobre les prescripcions que cal respectar en la redacció del projecte de les obres d'urbanització.   
Garantia provisional (art. 132.1.h LUV).  
Cada concursant haurà de constituir a favor de l'Ajuntament de Sant Mateu una garantia provisional per un import del 2 per 100 de l'estimació aproximada de les càrregues del programa d'actuació que es fixa en 734.600,00 euros; per això la garantia provisional resulta ser catorze mil sis-cents noranta-dos euros (14.692,00 €).  
Garantia provisional que podrà constituir-se en qualsevol de les formes legalment establides en la legislació sobre contractes de les administracions públiques.  
Garantia definitiva (art. 132.1.i. LUV).  
Amb anterioritat a la formalització del contracte, l'adjudicatari del programa d'actuació integrada i de la condició d'urbanitzador haurà de constituir davant de l'Ajuntament la garantia definitiva, per l'import del 10% del valor de les càrregues d'urbanització, que s'acreditarà per qualsevol de les formes previstes en la llei d'acord amb l'article 140 de la LUV.  
Sant Mateu, 2 de juliol de 2006.. L'alcalde: Manuel Ferreres Ferreres.